મકર રાશિના જાતકો નોકરી કે વ્યવસાય બંનેમાં મહેનતને પ્રાધાન્ય આપે છે જે તેમને અન્ય લોકોથી અલગ કરે છે. તેઓ કાર્યના ઉત્તમ પરિણામ માટે છેવટ સુધી મહેનત કરતાં હોય છે. નોકરીમાં તેઓ સમયપાલન અને ફરજને ખૂબ મહત્વ આપે છે. તેઓ પોતાને આપવામાં આવતા કાર્યને વિશેષ જવાબદારીપૂર્વક આગળ લઇ જાય છે. મકર રાશિના જાતકો નોકરી કે વ્યવસાયમાં એક જ હોદ્દા પર કાર્ય કરી શકતાં નથી, સતત પ્રગતિ કરવી અને કારકિર્દીમાં ઉંચાઈ પામવી એ તેમની માટે અનિવાર્ય હોય છે. જ્યાં પ્રગતિ અને સત્તા નથી તેવા કાર્યમાં તેઓ લાંબો સમય નથી રહી શકતાં. વ્યવસાયમાં તેઓ જલદી આગળ વધે છે, શુક્ર શુભ ગ્રહ માલિક હોઈ વ્યવસાયમાં તેઓની પ્રગતિ નક્કી હોય છે, તેઓ રૂઢિચુસ્ત અને કરકસરયુક્ત અભિગમ રાખે છે.